Fuad Quliyev

Fuad Quliyev (aserbaidžaani keeles Fuad Quliyev Xəlil oğlu; sündinud 6. juulil 1941 Bakuus) on Aserbaidžaani poliitik, ta oli aastatel 1995–1996 Aserbaidžaani peaminister.

Ta lõpetas 1963. aastal Aserbaidžaani Tööstusinstituudi naftatööstuse insenerina. Aastatel 1963–1965 töötas ta administratiivtööl Kryčaŭs Mahiloŭ oblastis Valgevenes. Pärast tagasipöördumist Aserbaidžaani töötas ta mitmetel juhtivatel kohtadel naftatööstuse alastes uurimisinstituutides. Aastatel 1977–1982 oli ta Bakuu õhukonditsioneeride tehase peainseneriks, aastatel 1982–1994 sama tehase direktoriks.

Aastal 1994 (kui Heydər Əliyev oli saanud Aserbaidžaani presidendiks) sai tast Aserbaidžaani asepeaminister. Ta oli 2. maist 1995 kuni 20. juulini 1996 Aserbaidžaani peaminister. Ta lahkus peaministri ametist tervislikel põhjustel.

Aserbaidžaani peaministrid
Aserbaidžaani poliitikud
Nõukogude Liidu poliitikud
Sündinud 1941